Diari Oficial de la Generalitat Valenciana


Sumari del DOGV 4371, del 05-11-2002 (2002/11540)

ORDE de 22 d'octubre de 2002, de la Conselleria d'Agricultura, Pesca i Alimentació, per la qual s'establix una nova convocatòria de les ajudes a l'arreplegada de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies d'ajuda previstes en l'Orde de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes i se'n modifiquen les prioritats i el termini de presentació de sol·licituds previstes en esta última per a l'any 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11806


Data del document
:   22-10-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * oví
    * explotació agrària
    * caprí
    * ajuda pública

ORDE de 22 d'octubre de 2002, de la Conselleria d'Agricultura, Pesca i Alimentació, per la qual s'establix una nova convocatòria de les ajudes a l'arreplegada de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies d'ajuda previstes en l'Orde de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes i se'n modifiquen les prioritats i el termini de presentació de sol·licituds previstes en esta última per a l'any 2003. [2002/F11960]
  
L'Orde de 18 de juny de 2002, de la Conselleria d'Agricultura, Pesca i Alimentació, establix una línia d'ajuda a la retirada de cadàvers d'oví-cabrum, sobre la base de l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de qualitat desplegats en explotacions ramaderes.
  
Mantenint la justificació de l'orde mencionada, tenint en compte la publicació recent del Reglament (CE) número 1.774/2002, del Parlament Europeu i del Consell, pel qual s'establixen normes sanitàries aplicables als subproductes animals no destinats a consum humà i la probable ampliació del sistema d'assegurances establides per a la retirada de cadàvers de bestiar boví a la resta d'espècies ramaderes a fi de garantir una retirada segura i correcta. S'establix una nova convocatòria per a l'ajuda de retirada de cadàvers d'oví, i s'establix la prioritat per a rebre ajudes a inversions descrites en l'Orde de 24 de novembre als titulars que sol·liciten inversions destinades a infraestructures o equips per a la retirada de cadàvers, ampliant el termini per a la sol·licitud d'estes inversions concretes.
  
Per tot això, i a proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
S'establix una nova convocatòria per a l'exercici 2002 de les ajudes per a l'arreplegada de cadàvers d'oví i cabrum, de conformitat amb les disposicions de les seues bases reguladores, establides en l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies previstes en l'Orde de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes i les modificacions introduïdes per les órdens de 8 de juny de 2001, de 25 d'octubre de 2001, de 16 d'abril de 2002 i de 18 de juny de 2002.
  
Article 2
  
Estes ajudes de la segona convocatòria de 2002 es concediran a càrrec de l'aplicació pressupostària 12.04. 714.80 4, línia T4710000, i amb un import global màxim de 126.537,52 euros, aportats íntegrament per la Generalitat Valenciana.
  
En cas de superar-se esta quantia es procedirà a efectuar el prorrateig entre les sol·licituds presentades.
  
Article 3
  
S'obri un període per a la presentació de sol·licituds de les ajudes previstes en l'article primer amb un termini de 15 dies a partir de la publicació d'esta orde.
  
Article 4
  
Es podran justificar els servicis prestats des de la publicació de l'orde, d'acord amb l'article 4 de l'Orde de 18 de juny de 2002, de la Conselleria d'Agricultura, Pesca i Alimentació.
  
Article 5
  
Per a l'exercici econòmic del 2003, es modifiquen els criteris de preferència en la concessió de les ajudes previstes en l'Orde de la Conselleria d'Agricultura, Pesca i Alimentació de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes, arreplegades en l'article huité, en l'apartat A) d'inversions. Els beneficiaris de les ajudes que sol·liciten inversions per a l'arreplegada de cadàvers seran considerats prioritaris sobre qualsevol altre grup de productors.
  
La sol·licitud d'ajuda per a les inversions reflectides en l'apartat anterior hauran de presentar-se en una sol·licitud distinta a la que el mateix beneficiari puga presentar per a altres inversions.
  
Article 6
  
El termini de presentació per a les ajudes descrites en l'Orde de la Conselleria d'Agricultura, Pesca i Alimentació de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes, s'amplia per a la campanya 2003 fins al 5 de febrer de 2003. La resolució d'estes sol·licituds es realitzarà d'acord amb els criteris establits en l'orde mencionada.
  
DISPOSICIÓ FINAL
  
Primera
  
Es faculta el director general d'Innovació Agrària i Ramaderia per a dictar les disposicions necessàries per a l'aplicació de la present orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 22 d'octubre de 2002
  
La consellera d'Agricultura, Pesca i Alimentació,